# data[].attributes.body
Kursus GISC 1082 ini membuka minda saya terhadap pelbagai pengetahuan baharu tentang realiti dunia pada hari ini.Kursus ini membantu saya memahami isu-isu global dan tempatan seperti perubahan ekonomi,teknologi,cabaran sosial dan kepentingan menjaga alam sekitar.

Saya menyadari bahawa seorang pelajar bukan fokus pada akademik semata- mata tetapi juga perlu peka terhadap perkembangan semasa.Hal ini telah meningkatkan kesedaran saya tentang tanggungjawab sebagai generasi muda dalam menghadapi cabaran masa depan termasuklah persaingan dalam dunia pekerjaan dan kemahiran abad ke-21 seperti pemikiran kritis,kreatif dan komunikasi.

Selain itu,saya juga belajar untuk berfikir secara matang dan terbuka dalam menilai sesuatu isu.Aktiviti-aktiviti yang dijalankan sepanjang kursus ini berlangsung telah membantu saya untuk meningkatkan keyakinan diri dan kemahiran bekerja dalam kumpulan.

Walau bagaimanapun,saya menyadari bahawa banyak hal yang perlu saya perbaiki daripada pengetahuan am dan kemahiran berfikir secara kritis.Secara keseluruhan,kursus ini sangat bermanfaat untuk perkembangan diri dan juga individu yang akan menghadapi cabaran masa depan.

# data[].attributes.body
Pertama sekali saya ingin mengucapkan ribuan tetima kasih kepada cikgu shufianah atas ilmu yang telah disampaikan. Semoga urusan cikgu dipermudahkan selalu. Apa yang saya dapat dari kursus GISC1082 ialah kesedaran bahawa isu semasa yang berlaku hari ini boleh beri kesan kepada hidup kita pada masa hadapan. Bukan itu sahaja, ilmu berkaitan penggunaan digital memudahkan lagi saya untuk mencari lebih banyak maklumat. Akhir kata,terima kasih cikgu

# data[].attributes.body
Pada penghujung kelas ini, saya berasa bersyukur kerana telah berjaya menamatkan sesi pembelajaran GISC 1082 dengan pelbagai pengalaman yang bermakna. Sepanjang semester ini, saya bukan sahaja memperoleh ilmu pengetahuan baharu, malah dapat mengasah lagi kemahiran menggunakan teknologi digital. Tanpa tunjuk ajar daripada cikgu saya tidak akan mengetahui cara menggunakan AI dengan betul dan mudah. Terima kasih banyak cikgu untuk ilmunya.

# data[].attributes.body
Saya sangat berterima kasih kepada cikgu Shufianah dalam kursus GISC 1082 ini kerana menambah ilmu pengetahuan saya dan membuka minda tentang perkembangan dunia pendidikan dan masyarakat masa kini. Melalui kursus ini, saya lebih memahami pelbagai isu seperti kemajuan teknologi, perubahan sosial dan cabaran global yang memberi kesan kepada sistem pendidikan. Selain itu, saya juga dapat memperoleh ilmu baharu tentang cara menggunakan NotebookLM dalam menghasilkan kuiz serta bahan pembelajaran lain. Melalui penggunaan aplikasi ini, saya dapat meningkatkan kemahiran komunikasi apabila saya belajar menyusun maklumat dengan jelas dan mudah difahami untuk dijadikan soalan. Selain itu, elemen kolaborasi juga dapat diterapkan apabila saya berkongsi idea dan bekerjasama dengan rakan dalam membina kuiz yang lebih menarik. Dari aspek kreativiti, saya dapat menghasilkan pelbagai bentuk soalan yang interaktif dan tidak membosankan, sekali gus menjadikan proses pembelajaran lebih menyeronokkan. Secara keseluruhannya, pengalaman ini membantu saya menjadi lebih bersedia sebagai bakal pendidik yang mampu mengaplikasikan teknologi secara efektif dalam pengajaran.

# data[].attributes.body
Kursus GISC1082 telah membuka minda saya terhadap pelbagai isu semasa yang berlaku dalam masyarakat serta cabaran yang bakal dihadapi pada masa hadapan. Melalui kursus ini, saya bukan sahaja memahami perubahan dunia dari aspek teknologi, pendidikan, ekonomi dan sosial, malah turut meningkatkan kesedaran tentang kepentingan menyesuaikan diri dengan perkembangan semasa.

Salah satu perkara yang memberi impak besar kepada saya ialah pendedahan terhadap teknologi kecerdasan buatan (Artificial Intelligence, AI). Kursus ini telah menambah pengetahuan saya tentang bagaimana AI digunakan dalam kehidupan seharian, khususnya dalam bidang pendidikan seperti penyediaan bahan pengajaran, analisis data, dan pembelajaran digital. Sebelum ini, saya hanya mengetahui AI secara umum, namun melalui kursus ini, saya lebih memahami fungsi, kelebihan serta cabaran penggunaannya.

Selain itu, saya juga belajar bahawa penggunaan AI perlu disertai dengan sikap bertanggungjawab dan beretika. Hal ini kerana AI boleh memberi manfaat yang besar, tetapi juga boleh mendatangkan kesan negatif jika disalahgunakan. Oleh itu, sebagai bakal pendidik, saya perlu bijak memanfaatkan teknologi ini serta membimbing murid untuk menggunakannya dengan cara yang betul.

Kursus ini juga membantu saya meningkatkan kemahiran berfikir secara kritis dan analitis dalam menilai isu semasa. Saya kini lebih peka terhadap perubahan global dan lebih bersedia untuk menghadapi cabaran masa hadapan, terutamanya dalam dunia pendidikan yang semakin dipengaruhi oleh teknologi.

Kesimpulannya, kursus ini bukan sahaja memberi pendedahan kepada isu semasa, malah berjaya meningkatkan pengetahuan saya tentang teknologi AI serta kepentingannya dalam kehidupan dan pendidikan. Saya berazam untuk terus mempelajari dan mengaplikasikan teknologi ini secara berkesan demi meningkatkan kualiti diri sebagai seorang pendidik.

# data[].attributes.body
Sepanjang mengikuti kursus Isu Semasa dan Cabaran Masa Depan (GICS1082), saya memperoleh kesedaran tentang kepentingan memahami isu global seperti teknologi, alam sekitar dan globalisasi. Kursus ini membantu saya berfikir secara kritis serta melihat sesuatu isu dari pelbagai perspektif.

Saya juga belajar untuk lebih peka terhadap perubahan dunia dan cabaran masa depan, di samping meningkatkan kemahiran menganalisis serta membuat keputusan. Walaupun terdapat cabaran dalam memahami isu yang kompleks, pengalaman ini menjadikan saya lebih terbuka dan bersedia menghadapi realiti semasa.

Secara keseluruhannya, kursus ini memberi manfaat besar kepada saya sebagai bakal pendidik dalam membentuk pemikiran yang matang, bertanggungjawab dan berdaya saing.

# data[].attributes.body
Sepanjang mengikuti subjek GISC, saya telah memperoleh pelbagai pengetahuan berkaitan isu-isu semasa yang berlaku di negara kita. Melalui pembelajaran ini, saya menjadi lebih peka dan memahami keadaan sekeliling serta mampu menilai sesuatu isu dengan lebih kritis dan rasional.

Selain itu, terima kasih juga kepada Cikgu Shufianah kerana telah memperkenalkan tentang kegunaan teknologi AI dalam kehidupan seharian. Hal ini membuka minda saya tentang bagaimana AI dapat membantu dalam pembelajaran, memudahkan tugasan serta digunakan secara beretika. Saya juga sedar bahawa penggunaan teknologi ini perlu dikawal dengan bijak agar tidak disalahgunakan.

Di samping itu, aktiviti seperti perbincangan dan pembentangan telah membantu meningkatkan keyakinan diri serta kemahiran komunikasi saya. Saya juga belajar untuk menerima pandangan orang lain dan bekerjasama dengan lebih baik dalam kumpulan.

Secara keseluruhannya, subjek GISC memberi impak yang positif kepada diri saya kerana bukan sahaja menambah ilmu pengetahuan, malah membantu saya menjadi seorang pelajar yang lebih peka, berfikiran terbuka dan bersedia menghadapi cabaran semasa

# data[].attributes.body
Apa yang saya belajar daripada Subjek GISC1082 ialah mengenai isu yang terjadi di dalam negara kita dan cabaran yang dilalui dalam menangani isu tersebut tanpa pernah saya ketahui. Selain itu, saya juga ingin berterima kasih kepada Cikgu Shufianah kerana telah mengajar saya menggunakan pembelajaran digital yang dapat membantu saya pada waktu ke depannya. Pelbagai perkara yang baru dan bermanfaat yang saya perolehi daripada kursus ini.

# data[].attributes.body
Melalui kursus GISC1082 ini, saya telah berjaya membina pembelajaran bermakna yang menghubungkan kefahaman mendalam mengenai isu semasa global dengan aplikasi kompetensi 6C, di mana proses penganalisisan cabaran masa depan secara kritis dan kolaboratif melalui pemanfaatan digital bukan sahaja telah melonjakkan sahsiah serta kesedaran kewarganegaraan saya, malah memberikan anjakan paradigma untuk menjadi pendidik yang responsif dan berdaya saing dalam mendepani realiti dunia yang semakin kompleks

# data[].attributes.body
Sepanjang saya mengikuti kursus GISC1082 (Isu Semasa dan Cabaran Masa Depan), saya telah memperoleh anjakan paradigma yang signifikan dalam memahami dinamika dunia moden. Kursus ini bukan sahaja mendedahkan saya kepada isu-isu global yang kompleks seperti Revolusi Industri 4.0 (IR 4.0) dan kelestarian alam sekitar, malah ia telah mengasah kemahiran berfikir secara kritis dalam menganalisis impak cabaran tersebut terhadap landskap sosioekonomi negara. Melalui tugasan kolaboratif dan perbincangan mendalam, saya menyedari bahawa persediaan mental dan penguasaan kemahiran insaniah adalah kunci utama untuk kekal relevan dalam mendepani ketidaktentuan masa hadapan. Kesimpulannya, kursus ini telah berjaya membentuk jati diri saya untuk menjadi individu yang lebih peka, bertanggungjawab, dan bersedia menyumbang secara positif kepada masyarakat serta mendepani arus pemodenan dengan lebih berkeyakinan.

# data[].attributes.body
Kursus GISC1082 telah membuka mata saya tentang betapa pentingnya seorang bakal guru untuk peka terhadap isu global seperti konflik antarabangsa, ekonomi mampan, dan cabaran Revolusi Industri. Saya menyedari bahawa pendidikan tidak berlaku dalam vakum; perubahan ekonomi dan teknologi (seperti AI dan digitalisasi) secara langsung mempengaruhi cara kita mengajar dan apa yang murid perlu pelajari untuk masa depan.

Pendedahan kepada trend masa depan, terutamanya Revolusi Industri 4.0 dan transformasi digital, mengajar saya untuk menjadi lebih adaptif. Saya belajar bahawa sebagai bakal pendidik, saya perlu sentiasa meningkatkan kemahiran digital dan literasi maklumat agar tidak ketinggalan dalam arus pemodenan pendidikan.

Kursus ini mencabar saya untuk berfikir secara kritis dalam menganalisis punca dan kesan sesuatu isu semasa. Kemahiran ini sangat penting untuk diterapkan kepada murid bagi melahirkan generasi yang mampu membuat penilaian bijak terhadap maklumat yang mereka terima di media sosial mahupun media massa.

GISC1082 telah berjaya membentuk perspektif yang lebih luas dalam diri saya. Saya kini lebih faham bahawa cabaran masa depan memerlukan persediaan mental dan intelek yang teguh agar saya dapat mendidik anak bangsa menjadi warga global yang bertanggungjawab dan berdaya saing.

# data[].attributes.body
Melalui kursus GISC1082, saya banyak mendapat ilmu baharu terutama dalam bidang teknoloogi yang saya tidak pernah ketahui sama sekali. Sekarang saya boleh buat pembelajaran saya menjadi lebih kreatif dan seronok menggunakan kemudahan serta platform digital yang telah cikgu ajar. Selain itu, cikgu banyak membuka mata kami tentang perkara yang berlaku di Malaysia untuk kami menjadi warganegara yang prihatin terhadap isu-isu negara. Terima kasih cikgu banyak beri kami ilmu baharu dan setiap kelas ada sahaja pengetahuan baru yang saya dapat.

# data[].attributes.body
Refleksi Kursus GISC 1082

Sepanjang mengikuti kursus GISC 1082, saya telah memperoleh pelbagai ilmu yang bermanfaat, khususnya dalam penggunaan teknologi dalam pembelajaran. Kursus ini membantu saya memahami kepentingan kemahiran digital serta peranan kecerdasan buatan (AI) dalam dunia pendidikan masa kini.

Saya ingin mengucapkan terima kasih kepada cikgu kerana telah mengajar kami menggunakan AI dengan cara yang betul dan beretika. Bimbingan yang diberikan sangat membantu dalam memastikan kami menggunakan teknologi secara bertanggungjawab.

Selain itu, saya juga berpeluang memperoleh banyak sijil digital sepanjang kursus ini, yang menjadi satu pencapaian bermakna dan meningkatkan keyakinan diri saya.

Secara keseluruhannya, kursus ini memberi impak positif kepada saya dari segi pengetahuan dan kemahiran. Saya berharap ilmu yang dipelajari dapat dimanfaatkan pada masa hadapan.

# data[].attributes.body
Melalui kursus GISC1082, saya mendapati bahawa kreativiti dalam tugasan ni mengajar saya untuk tidak hanya bergantung pada cara lama. Dengan adanya teknologi, saya boleh olah isu dunia yang berat jadi lebih interaktif. Bagi saya, ini satu 'skill' wajib untuk bakal guru supaya kita dapat tarik perhatian murid digital masa kini. Bukan itu sahaja, saya juga dapat mengembangkan pengetahuan saya tentang isu-isu yang berlaku di negara kita. Saya kini lebih memahami bagaimana arus pemodenan dan globalisasi memberi impak langsung kepada struktur masyarakat di Malaysia.

# data[].attributes.body
Refleksi diri bagi subjek GISC 1082 di IPG memberi peluang kepada saya untuk menilai perkembangan diri sepanjang mengikuti kursus ini. Pada awalnya, saya kurang memahami konsep-konsep utama yang diketengahkan, namun melalui pembelajaran berterusan, perbincangan bersama rakan, serta bimbingan pensyarah, kefahaman saya semakin meningkat.

Sepanjang kursus ini, saya menyedari kepentingan kemahiran berfikir secara kritis dan kreatif dalam menyelesaikan tugasan. Subjek ini juga membantu saya meningkatkan kemahiran komunikasi, khususnya dalam menyampaikan idea dengan lebih jelas dan tersusun. Selain itu, saya turut belajar untuk bekerja secara kolaboratif dalam kumpulan, yang memerlukan toleransi, tanggungjawab dan komitmen daripada setiap ahli.

Walau bagaimanapun, saya juga mengakui terdapat beberapa kelemahan dalam diri saya, seperti pengurusan masa yang kurang efektif dan kecenderungan untuk bertangguh dalam menyiapkan tugasan. Oleh itu, saya perlu lebih berdisiplin dan merancang jadual dengan lebih baik pada masa hadapan.

Secara keseluruhannya, subjek GISC 1082 telah memberi impak positif terhadap perkembangan akademik dan sahsiah diri saya. Saya berharap ilmu dan kemahiran yang diperoleh dapat diaplikasikan dalam kehidupan seharian serta dalam profesion keguruan kelak.

# data[].attributes.body
Kursus GISC 1082 memberi pendedahan awal kepada aspek kemahiran insaniah dan pembangunan kendiri sebagai bakal guru. Melalui kursus ini, saya dapat memahami kepentingan komunikasi berkesan, kerja berpasukan serta nilai kepimpinan dalam konteks pendidikan. Aktiviti yang dijalankan juga membantu meningkatkan keyakinan diri dan keupayaan berfikir secara kritis dalam menyelesaikan masalah.

Selain itu, kursus ini menyedarkan saya bahawa seorang guru bukan sahaja perlu menguasai ilmu akademik, tetapi juga perlu memiliki sahsiah yang baik, empati serta kemahiran sosial yang tinggi untuk berinteraksi dengan murid dan rakan sekerja.

Secara keseluruhannya, GISC 1082 telah membantu membentuk asas diri saya sebagai bakal guru yang lebih berkeyakinan, beretika dan bersedia menghadapi cabaran dalam dunia pendidikan.

# data[].attributes.body
Sepanjang kursus ini, banyak perkara yang saya perolehi. Perkara utama yang saya perolehi ialah dapat mendidik diri menjadi lebih patriotik terhadap negara ini. Bukan sahaja menjadi warganegara dalam pertuturan tetapi perlu dibuktikan dengan tingkah laku. Selain itu, perubahan di setiap negara dapat dipelajari terutama perubahan industri dalam skala besar ataupun IR4.0. Tambahan pula, pensyarah di kursus ini sangat hebat kerana mendidik saya celik dalam menggunakan teknologi sedia ada. Pelbagai perkara yang tidak diketahui menjadi tahu. Berdasarkan kursus ini, setiap cabaran terutama di negara ini dapat dijadikan pengajaran dan setiap rakyat seperti saya perlulah cakna tentang apa punca dan kesan yang diperolehi.

# data[].attributes.body
Saya telah mempelajari kursus GISC (Isu Semasa dan Cabaran Masa Hadapan) dan ia banyak memberi pendedahan kepada saya tentang pelbagai isu global serta cabaran yang akan dihadapi pada masa hadapan. Melalui kursus ini, saya menjadi lebih peka terhadap perkembangan semasa seperti kemajuan teknologi, globalisasi, isu alam sekitar, serta perubahan dalam sistem pendidikan dan masyarakat.

Selain itu, saya juga menjadi lebih bijak dalam menggunakan pelbagai aplikasi digital serta lebih berkemahiran dalam memanfaatkan teknologi kecerdasan buatan (AI) secara beretika dan berhemah. Bimbingan daripada Puan Shufianah telah membantu saya memahami setiap topik dengan lebih jelas dan mendalam.

Tambahan pula, kursus ini mengajar saya untuk berfikir secara kritis dalam menilai sesuatu isu serta membuat keputusan yang lebih rasional. Saya juga lebih sedar tentang kepentingan kemahiran digital dan adaptasi teknologi dalam menghadapi cabaran masa hadapan yang semakin kompleks.

Secara keseluruhannya, GISC telah memberi banyak manfaat kepada saya bukan sahaja dari segi pengetahuan tentang isu semasa, tetapi juga dalam membentuk kemahiran, sikap, dan persediaan untuk menghadapi dunia yang sentiasa berubah.

# data[].attributes.body
Sepanjang belajar subjek GISC, saya rasa ia banyak membuka mata saya tentang isu global yang sebelum ini saya kurang faham. Walaupun topiknya agak berat, saya mula nampak kepentingannya dalam kehidupan dan sebagai bakal guru.

Dari segi kreativiti, penghasilan OPD mencabar saya untuk fikir cara yang lebih menarik supaya isi mudah difahami. Untuk kewarganegaraan, saya jadi lebih sedar tentang peranan sebagai rakyat dan tanggungjawab memupuk semangat patriotik.

Pengalaman kerja berkumpulan pula mengajar saya tentang kerjasama, toleransi dan menghargai idea orang lain. Selain itu, subjek ini juga membantu saya berfikir dengan lebih kritikal dan melihat sesuatu isu dari pelbagai sudut.

Akhir sekali, kemahiran komunikasi saya turut meningkat apabila perlu membentangkan idea menggunakan pelbagai medium. Secara keseluruhannya, GISC banyak membantu perkembangan diri saya sebagai pelajar dan bakal guru.

# data[].attributes.body
Melalui kursus GISC 1082: Isu Semasa dan Cabaran Masa Depan, saya telah berjaya memperluas ufuk pemikiran terhadap pelbagai isu global yang kompleks seperti ketidaktentuan ekonomi, kelestarian alam sekitar, dan ledakan teknologi digital. Proses pembelajaran ini bukan sahaja mempertajam daya analisis kritis saya dalam menilai impak Revolusi Industri 4.0 dan 5.0, malah memupuk kesedaran mendalam tentang tanggungjawab seorang pendidik untuk mengintegrasikan literasi global serta nilai kemanusiaan dalam bilik darjah. Kesimpulannya, pengalaman ini telah mengukuhkan jati diri saya sebagai bakal guru yang proaktif dan berdaya saing, serta bersedia mendepani dinamika dunia sejagat demi melahirkan generasi muda yang bukan sahaja cemerlang intelek, tetapi juga mempunyai sahsiah yang teguh dan kalis masa depan.

# data[].attributes.body
Melalui kursus GISC1082, saya telah memperoleh pemahaman yang lebih mendalam mengenai kompleksiti isu semasa dan impaknya terhadap kestabilan global serta nasional. Refleksi ini menyedarkan saya bahawa persediaan menghadapi cabaran masa depan bukan sekadar penguasaan teori, malah menuntut ketahanan jati diri dan keupayaan berfikir secara kritis untuk mencari penyelesaian yang mampan. Kesedaran ini mendorong saya untuk menjadi individu yang lebih peka dan proaktif dalam memperkasakan diri dengan kemahiran insaniah agar mampu menyumbang secara bermakna kepada masyarakat di tengah-tengah arus globalisasi yang kian mencabar

# data[].attributes.body
Melalui GISC 1082 IPG, saya dapat kembangkan elemen 6C: karakter tabah menghadapi isu global, kreativiti cipta solusi ekonomi, kewarganegaraan sumbang kelestarian selari Malaysia. Kolaborasi pasukan dan flipped classroom menggalakkan analisis kritikal data semasa, dimana saya juga komunikasikan idea melalui video digital. Kerangka 3R beri rigor penilaian implikasi globalisasi, relavan kehidupan nyata, hubungan dengan pakar luar. 3E meningkatkan penglibatan melalui kuiz interaktif dan platform maya.Kursus ini membina agensi autonomi dan aspirasi lalu mengubah saya jadi pendidik bertanggungjawab. Saya akan aplikasikan kemahiran ini dalam pengajaran masa depan, menyelesaikan cabaran negara dengan pandangan keusahawanan.

# data[].attributes.body
Sepanjang mengikuti kursus GISC1082, saya telah memperoleh pelbagai pengetahuan dan kemahiran baharu yang sangat berguna, terutamanya dalam memahami konsep serta aplikasi yang dipelajari dalam subjek ini. Selain itu, aktiviti seperti perbincangan, tugasan, dan pembentangan telah meningkatkan keyakinan diri saya serta kemahiran komunikasi. Melalui kursus ini juga, saya menyedari kepentingan pengurusan masa dalam menyiapkan tugasan yang diberikan. Pada awalnya, saya kurang bijak mengurus masa, tetapi lama-kelamaan saya dapat memperbaiki diri dengan merancang jadual belajar dengan lebih sistematik. Secara keseluruhannya, kursus GISC1082 memberikan pengalaman pembelajaran yang bermakna kepada saya. Saya berharap ilmu dan kemahiran yang diperoleh dapat diaplikasikan pada masa hadapan, sama ada dalam bidang akademik mahupun kehidupan seharian. Saya juga akan terus berusaha untuk meningkatkan prestasi diri dari semasa ke semasa

# data[].attributes.body
Sepanjang mempelajari subjek GISC1082, banyak ilmu yang telah saya perolehi. Saya belajar untuk menggunakan teknologi dan aplikasi agar dapat membantu saya dimasa akan datang. Terima kasih Cikgu atas ilmu dan pengetahuan yang cikgu bagi dengan tunjuk ajar yang begitu bermanfaat. Terima Kasih cikgu kerana saya dapat menjadi lebih kreatif dengan menggunakan aplikasi seperti Notebooklm, Bookcreator, dan macam-macam lagi. Semoga dengan ilmu yang cikgu beri, saya juga dapat berkongsi dengan orang lain. Terima kasih cikgu 🫶🏻

# data[].attributes.body
Syukur kehadrat Ilahi... dengan mempelajari kursus GISC 1082 ini apatah lagi dengan bimbingan Puan Shufianah yang mahir dalam bidang IT membuatkan saya mempelajari banyak perkara-perkara yang belum pernah saya ketahui.Contohnya, NotebookLM, Waygroung, dan banyak lagi. Tambahan lagi, pengisian setiap kelas Puan Shufianah banyak memanfaatkan aplikasi serta teknologi digital agar memudahkan kami menjalankan aktiviti Interaktif yang menarik di masa yang akan datang. Terima kasih cikgu...

# data[].attributes.body
Sepanjang mengikuti kursus GISC1082 ini, saya merasakan satu anjakan yang sangat positif dalam pemahaman saya terhadap dunia pendidikan digital.

Sebelum ini, saya hanya melihat pembelajaran sebagai proses penyampaian maklumat sehala. Namun, melalui kelas ini, saya belajar bagaimana untuk membina modul yang interaktif. Penggunaan elemen seperti kuiz gamifikasi dan aktiviti kolaboratif dalam talian telah membuktikan bahawa pelajar akan lebih tertarik apabila mereka dilibatkan secara aktif.

Faktor utama yang membuatkan sesi pembelajaran ini menyeronokkan adalah bimbingan daripada guru. Cara penyampaian yang jelas dan suasana kelas yang menyokong (supportive) membuatkan saya rasa tidak kekok untuk meneroka perkara baharu. Hubungan baik antara guru dan pelajar benar-benar memberi motivasi tambahan kepada saya untuk memberikan yang terbaik.

# data[].attributes.body
Subjek GISC 1082 memberi saya pemahaman baharu serta membantu meningkatkan kemahiran berfikir secara kritis dan komunikasi. Melalui pelbagai aktiviti seperti perbincangan dan tugasan, saya lebih yakin untuk menyuarakan pendapat serta memahami pandangan orang lain. Selain itu, saya juga belajar mengurus masa dengan lebih baik dan menjadi lebih berdisiplin dalam menyiapkan tugasan. Secara keseluruhannya, subjek ini memberi banyak manfaat dalam pembelajaran dan membantu pembangunan diri saya sebagai pelajar.

# data[].attributes.body
Sepanjang mengikuti kursus GISC 1082 ini, saya dapat memahami dengan lebih mendalam tentang Kompetensi Global 6C yang merangkumi sahsiah, kreativiti, kewarganegaraan, kolaborasi, pemikiran kritikal dan komunikasi. Saya menyedari bahawa sebagai seorang pelajar, saya perlu memiliki daya tahan yang tinggi, mampu berfikir secara kreatif serta peka terhadap isu semasa di peringkat global. Selain itu, saya juga belajar untuk bekerjasama dalam kumpulan dan menyampaikan idea dengan lebih berkesan.

Melalui pendekatan pembelajaran yang digunakan seperti flipped classroom, perbincangan kumpulan dan penggunaan teknologi digital, saya dapat memahami kandungan pembelajaran dengan lebih mendalam dan menarik. Pensyarah juga banyak membimbing saya untuk berfikir secara kritis dan mengaitkan pembelajaran dengan situasi dunia sebenar.

Saya juga mempelajari kepentingan kemahiran metakognitif, iaitu merancang, memantau dan menilai pembelajaran sendiri. Maklum balas yang diberikan membantu saya menambah baik hasil kerja, manakala peluang untuk membuat keputusan sendiri meningkatkan keyakinan dan tanggungjawab saya terhadap pembelajaran.

Secara keseluruhannya, pengalaman ini banyak membantu saya menjadi pelajar yang lebih berfikiran kritis, berdaya saing dan bersedia menghadapi cabaran global pada masa hadapan.

# data[].attributes.body
sepanjang mengikuti kursus isu semasa dan cabaran masa depan ini, saya rasa banyak perkara baharu yang saya pelajari dan fahami dengan lebih jelas. kursus ini membuka minda saya tentang pelbagai isu yang berlaku sama ada dalam negara mahupun di peringkat global seperti konflik, ekonomi semasa, dan juga cabaran yang dihadapi oleh malaysia pada masa kini.

melalui kursus ini juga, saya dapat belajar cara untuk menganalisis sesuatu isu dengan lebih mendalam, bukan sekadar melihat secara luaran sahaja. sebelum ini, saya mungkin hanya tahu isu secara umum, tetapi sekarang saya lebih faham tentang punca, kesan serta langkah yang boleh diambil untuk menanganinya. ini memang membantu saya untuk berfikir dengan lebih kritis.

apa yang saya rasa paling memberi impak dalam kursus ini ialah cara cg saya memberi pendedahan kepada penggunaan teknologi ai dalam pembelajaran. cg banyak memperkenalkan kami kepada pelbagai platform seperti NotebookLM, Gemini, Book Creator dan Wayground. sebelum ini, saya langsung tidak tahu kewujudan beberapa tools ini, apatah lagi fungsi-fungsi yang ada di dalamnya.

melalui tunjuk ajar cg, saya dapat belajar banyak cara baharu menggunakan ai, termasuk feature-feature yang saya sendiri tidak pernah tahu wujud sebelum ini. perkara ini sangat membantu saya dalam menyiapkan tugasan dengan lebih mudah, cepat dan kreatif. bukan itu sahaja, saya juga rasa lebih seronok belajar kerana dapat menggunakan pendekatan yang lebih interaktif dan tidak membosankan.

selain itu, saya juga dapat melihat dengan lebih jelas tentang prospek masa depan negara, terutamanya dalam menghadapi era globalisasi dan revolusi industri. perkara ini membuatkan saya lebih sedar tentang peranan saya sebagai bakal pendidik dalam membantu membentuk generasi yang peka terhadap isu semasa serta celik teknologi.

dari segi tugasan pula, walaupun mencabar, ia sebenarnya membantu saya meningkatkan kemahiran komunikasi dan keyakinan diri, terutamanya semasa membuat pembentangan. saya juga belajar untuk menyusun idea dengan lebih teratur dan menyampaikan pendapat dengan lebih jelas.

secara keseluruhannya, kursus ini memang sangat bermanfaat dan memberi banyak kesedaran kepada saya tentang dunia sekeliling serta kepentingan teknologi dalam pendidikan. saya sangat bersyukur kerana daripada tidak tahu, sekarang saya sudah lebih mahir menggunakan ai dalam pembelajaran. saya harap ilmu yang saya peroleh ini dapat saya gunakan dalam kehidupan seharian dan juga dalam kerjaya saya sebagai guru nanti.

# data[].attributes.body
Saya ingin merakamkan setinggi-tinggi penghargaan dan terima kasih kepada cikgu atas segala ilmu, bimbingan dan tunjuk ajar sepanjang mengikuti subjek GICS 1042. Cikgu bukan sahaja menyampaikan ilmu dengan jelas, malah sentiasa memberi dorongan dan sokongan kepada kami untuk terus berusaha menjadi lebih baik.

Melalui pengajaran cikgu, saya bukan sahaja memahami kepentingan kompetensi 6C, malah turut berjaya mengembangkan kemahiran dalam penggunaan AI secara lebih mahir dan berkesan. Saya kini mampu menggunakan AI sebagai alat untuk membantu pembelajaran seperti menjana idea, menyusun maklumat dan meningkatkan kualiti tugasan dengan lebih sistematik.

Selain itu, cikgu juga telah membimbing saya untuk menggunakan AI secara beretika, dengan memastikan setiap hasil kerja adalah asli dan tidak bergantung sepenuhnya kepada teknologi. Hal ini membantu saya menjadi pelajar yang lebih berfikiran kritis, kreatif dan bertanggungjawab.

Sekali lagi, terima kasih cikgu atas segala jasa dan usaha yang dicurahkan. Ilmu yang diberikan amat bermakna dan akan saya hargai sepanjang hayat. 💕💕💕

# data[].attributes.body
Sepanjang belajar gisc1082 ni , saya mampu guna aplikasi yang sangat membantu sy dalam belajar iaitu menggunakan notebooklm. Kursus ini memberi peluang kepada sy untuk memahami konsep penting untuk mengaplikasikan ke situasi sebenar . Saya sangat bersyukur kerana cikgu telah ajar benda yang sangat berguna untuk kami guna pada masa akan datang iaitu pendedahan terhadap teknologi. Saya juga mampu berfikir secara kritis dan kreatif terutamanya dalam menghadapi situasi yang mencabar. Secara keseluruhannya, kursus ini memberikan pengalaman yang sangat bermakna kepada saya untuk lebih bersedia menjadi bakal pendidik.

# data[].attributes.body
Sepanjang mengikuti kursus GISC1082 yang membincangkan isu semasa dan cabaran masa hadapan, saya menyedari bahawa daya tahan dan ketabahan bukan sekadar konsep teori, tetapi kemahiran penting dalam menghadapi realiti dunia yang semakin kompleks. Pada awalnya, saya cenderung melihat isu global seperti perubahan iklim, ketidaksamaan ekonomi, dan perkembangan teknologi sebagai sesuatu yang jauh daripada kehidupan harian. Namun, melalui perbincangan dan tugasan yang diberikan, saya mula memahami bahawa isu-isu ini sebenarnya saling berkait dan memberi kesan langsung kepada masyarakat.

Selain itu, saya juga mendapati bahawa keupayaan menyelesaikan masalah kompleks memerlukan pemikiran yang lebih kritis dan terbuka. Saya tidak lagi boleh melihat sesuatu isu dari satu sudut sahaja, sebaliknya perlu mempertimbangkan pelbagai perspektif, termasuk faktor sosial, ekonomi dan budaya. Proses ini mencabar kerana memerlukan kesabaran dan ketekunan untuk memahami sesuatu isu secara mendalam, tetapi di situlah saya mula membina daya tahan diri.

Melalui pengalaman ini, saya belajar bahawa ketabahan sangat penting apabila berhadapan dengan cabaran yang tidak mempunyai jawapan yang mudah. Saya perlu terus berusaha mencari maklumat, menganalisis situasi, dan membuat keputusan yang rasional walaupun berhadapan dengan ketidakpastian. Ini secara tidak langsung membantu saya menjadi lebih bersedia menghadapi cabaran masa hadapan.

Kesimpulannya, kursus ini telah membantu saya membentuk sikap yang lebih tahan lasak, berfikiran kritis, dan berupaya menangani isu kompleks secara lebih matang. Saya percaya kemahiran ini amat penting untuk memastikan saya mampu beradaptasi dan terus relevan dalam dunia yang sentiasa berubah.

# data[].attributes.body
Sepanjang kursus GISC1082, saya dapat belajar banyak perkara baru walaupun pada awalnya agak susah nak faham. Tapi lama-lama, dengan penerangan pensyarah dan latihan yang dibuat, saya jadi lebih faham.

Dalam kursus ini juga, pensyarah banyak mendedahkan kami dengan penggunaan teknologi AI seperti NotebookLM, Gemini dan Book Creator, yang sangat membantu dalam pembelajaran dan menyiapkan tugasan dengan lebih kreatif.

Selain tu, kursus ni bantu saya fikir dengan lebih kritis dan belajar cara selesaikan masalah. Aktiviti berkumpulan pun buat saya lebih selesa bekerjasama dengan orang lain.

Secara keseluruhannya, kursus ni beri pengalaman yang baik dan banyak membantu saya tingkatkan kemahiran diri.

# data[].attributes.body
Subjek GISC1082 telah memberi pendedahan yang jelas tentang isu semasa

Yang berlaku di dalam dan luar negara. Dalam pada itu, subjek ini membuka mata dan pandangan saya bahawa sebagai seorang guru fokus utama kita bukan sahaja kepada murid tetapi juga kepada persekitarannya untuk memahami dan memberikan kualiti pembelajaran yang diperlukan. Selain itu, subjek ini juga menjadi platform yang membuktikan bahawa setiap perlakuan yang dianggap kecil tetap akan memberikan kesan yang besar jika setiap orang menjadikannya sebagai norma dan menganggapnya sebagai perkara kecil. Secara ringkasnya, subhek ini bukan sahaja membentuk saya dalam memenuhi skop akademik tetapi juga memupuk jati diri dan sahsiah yang lebih baik.

# data[].attributes.body
Alhamdulillah..sebelum saya menyertai kursus ini, saya tidak tahu apa-apa tentang cara menggunakan teknologi Kecerdasan Buatan(AI) dan saya juga tidak tahu tentang kelebihan dan jenis Kecerdasan Buatan(AI) yang ada. Setelah saya melibatkan diri saya dalam kursus ini, alhamdulillah saya telah banyak mempelajari tentang cara menggunakan teknologi Kecerdasan Buatan(AI) dan saya kini tahu tentang kelebihan dan jenis Kecerdasan Buatan(AI) yang ada. Tidak dilupakan juga, sebelum saya menduduki kursus ini saya tidak tahu tentang isu semasa atau cabaran yang dihadapi oleh seluruh dunia khususnya dalam bidang pendidikan.Namun setelah saya menduduki kursus ini, kini saya ada mengetahui sedikit sebanyak tentang isu semasa dan cabaran masa hadapan khususnya dalam bidang pendidikan. Ribuan terima kasih saya ucapkan kepada pensyarah bagi kursus ini (GISC1082 Isu Semasa dan Cabaran Masa Hadapan) iaitu Puan Shufianah Puteri Binti Yusoff.

# data[].attributes.body
Sepanjang mengikuti subjek GISC 1082, saya memperoleh banyak pengetahuan baharu terutamanya berkaitan perkembangan teknologi dan isu semasa. Cikgu sering mengaitkan pembelajaran dengan situasi dunia sebenar, terutamanya tentang perkembangan teknologi kecerdasan buatan (A.I). Melalui penerangan dan bimbingan yang diberikan, saya dapat memahami bagaimana A.I digunakan secara betul, beretika dan bermanfaat dalam kehidupan serta pembelajaran.

Selain itu, cikgu juga banyak menggalakkan kami untuk meneroka dunia A.I secara lebih luas. Kami bukan sahaja belajar secara teori, tetapi juga mempraktikkan penggunaan pelbagai alat A.I. Hasil daripada pembelajaran tersebut, saya kini sudah mampu menghasilkan permainan dan kuiz dalam talian yang interaktif. Kemahiran ini sangat berguna kerana ia dapat membantu menjadikan proses pembelajaran lebih menarik dan kreatif.

Tambahan pula, saya juga berasa bangga kerana berjaya memperoleh sijil rasmi secara dalam talian yang berkaitan dengan kepakaran dan kemahiran menggunakan A.I. Pencapaian ini memberi motivasi kepada saya untuk terus belajar dan meningkatkan kemahiran dalam bidang teknologi.

Secara keseluruhannya, cikgu Shufianah telah membuka minda saya tentang potensi besar teknologi A.I dalam pendidikan dan kehidupan masa depan. Saya berharap dapat terus memanfaatkan ilmu yang dipelajari untuk meningkatkan kemahiran diri serta memberi manfaat kepada orang lain.

# data[].attributes.body
Dalam subjek GISC1082, saya dapat meningkatkan kemahiran kompetensi global saya, iaitu kolaborasi dan kreativiti. Saya mampu bekerjasama dengan rakan lain dalam menyelesaikan kerja yang diberi oleh guru, serta saya mampu menggunakan teknologi digital dengan baik dan mampu menghasilkan karya digital yang kreatif. Contohnya, menghasilkan poster infografik menggunakan notebooklm.

# data[].attributes.body
Sepanjang mengikuti kursus GISC1082 (Isu Semasa dan Cabaran Masa Depan), saya telah memperoleh kefahaman mendalam mengenai isu-isu global yang kompleks seperti arus globalisasi, cabaran teknologi digital, dan kelestarian alam sekitar. Kursus ini telah mengasah kemahiran berfikir aras tinggi saya untuk menganalisis kesan isu tersebut terhadap masyarakat dan negara secara kritis. Saya menyedari bahawa sebagai bakal pendidik, saya perlu sentiasa proaktif, adaptif, dan peka terhadap perubahan zaman agar kekal relevan dalam menghadapi ketidaktentuan masa hadapan. Pengalaman ini bukan sahaja meningkatkan literasi maklumat saya, malah membentuk jati diri yang lebih bertanggungjawab untuk menyumbang kepada kesejahteraan sejagat.Terima kasih diucapkan kepada cikgu Shufianah Puteri Binti Yusof atas segala bimbingan serta perkongsian ilmu yang sangat bermanfaat sepanjang semester ini.

# data[].attributes.body
Subjek ini memberi saya banyak pengetahuan tentang isu semasa serta cabaran masa depan. Saya belajar bahawa sebagai guru, saya perlu sentiasa peka terhadap perubahan dunia dan perkembangan teknologi.

Sepanjang belajar, saya juga didedahkan dengan penggunaan teknologi seperti NotebookLM, Wayground dan aplikasi lain yang membantu proses pembelajaran menjadi lebih mudah dan menarik. Selain itu, saya juga berjaya memperoleh sijil daripada Google, yang menjadi motivasi untuk saya terus meningkatkan kemahiran diri.

# data[].attributes.body
Melalui kursus GISC1082 yang membincangkan isu semasa dan cabaran masa hadapan, saya semakin sedar bahawa sebagai individu dan bakal pendidik, saya perlu sentiasa peka terhadap perubahan global, bersikap kritis dalam menilai sesuatu isu, serta bersedia memperkukuh kemahiran diri agar mampu menghadapi cabaran dunia yang semakin kompleks dan dinamik.

# data[].attributes.body
Sepanjang mengikuti kursus GISC1082, saya memperoleh pengetahuan tentang pelbagai isu semasa seperti ekonomi, sosial dan teknologi. Kursus ini membantu saya menjadi lebih peka terhadap perkembangan dunia serta memahami kesan isu tersebut kepada masyarakat.

Saya juga belajar untuk berfikir secara kritikal dan menilai maklumat dengan lebih teliti. Selain itu, kursus ini memberi kesedaran tentang cabaran masa depan, terutamanya dalam era globalisasi dan kemajuan teknologi.

Sebagai bakal pendidik, saya perlu bersedia menghadapi perubahan dan membimbing generasi akan datang dengan ilmu serta nilai yang baik. Kesimpulannya, kursus ini memberi manfaat besar kepada diri saya dari segi pengetahuan dan pemikiran.

# data[].attributes.headline
Refleksi terhadap pelajar-pelajar GISC1082 BM4

# data[].attributes.subject
Refleksi terhadap pelajar-pelajar GISC1082 BM4

# data[].attributes.body
Pelajar-pelajar ini telah mencapai tahap pembelajar bermakna di mana pengetahuan isu semasa tidak hanya dihafal untuk ujian , tetapi diinternalisasi sebagai panduan untuk menjadi warga dunia yang bertanggungjawab dan kompeten. Tahniah! Semoga kita berjumpa dalam kursus yang lain.

# data[].attributes.wish_content.attachment_props.alternative_text
cute teacher and students photo based on Hopper movie